
LICA: 

Jedan veliki Krampus i 
četa malih Krampusića. 

KRAMPUSOVA OPOMENA 

(Kad se zastor podigne, iza scene se začuje 
snažni zveket lanaca. Na scenu dolazi Kram¬ 
pus. Noseći u rukama veliku crnu knjigu do¬ 
lazi naprijed, klanjajući se publici i namigu¬ 
jući djeci): 

KRAMPUS: 

Dobar večer, djeco, — velika i mala!— 
Znam da su vam srca burno tući stala, 
Kada mojeg lanca začuli ste zveku. — 

0, što vidim? — Tamo i suzice teku?! — 
Da ću opet doći, nadali se niste, — 

A jer nisu svima ni savjesti čiste, 

Radi grijeha vaših sad vas mori briga. 
Sve ja znadem dobro! — Evo, ovdje knjiga, 
Gdje sve lijepo, točno napisano stoji, 
Koliko je od vas sagriješio koji. 

(Otvara knjigu, prelistavajući čita i 
zgraža se) 

Huu! — Pa to je strašno! — Toliko 

imena! — 

Trebao bih imat kao div ramena. 

Kad bih htio sve vas odnijet u mom košu. 

A da kaznim djecu nevaljanu, lošu. 

Trebao bih jošte mnogo pomagača, 

Da svakoga stigne zaslužena plaća, 

A1 za to je lako, jer već vani čeka 
Krampusića četa; — čuje im se zveka. 

(Iza scene zveket lanaca) 

(Govori okrenuvši se prema vratima): 

Uniđite samo, gavrančići moji! 

(Kroz naglo otvorena vrata dotrči 
grupa Krampusića i poreda se u po¬ 
lukrugu iza velikog Krampusa): 

KRAMPUS (opet prema publici): 

Sada će od straha mnogi da se znoji 
I zaklinje mamu da će dobar biti. 

Da je neće nikad ničim rasrditi! — 

He, — al sad je kasno ! — Trebalo je prije 
Čuvati se onog što baš lijepo nije. — 

(Krampusići zvekeću lancima). 

Kakove sve stvari danomice vidim! 

Više puta sam se upravo zastidim, 

Da se sav crvenim pod rutavom dlakom. 

Tako čujem laži kako kruže zrakom. 
Kada laže dijete tati ili mami. 

Pa se svoje laži nimalo ne srami! 

Onda mi od jada rep se nakostruši, 

A u grlu ovdje sve me nešto guši! ! — 

Jer da laž je ružna, svako dijete znade, — 


Veli se: tko laže —, često taj i krade! 

Zato nek se svaki ovog grijeha kani, 

Da ga jednoć ne bi teški stigli dani! 

(Krampusići opet zazvekeću lancima) 
Isto tako dobro i sva djeca znadu. 

Roditelji da se poštivat imadu. 

Tko ih slušat neće, ili im prkosi, 

Toga Krampus odmah u svom košu nosi!— 

(Opet Krampusići zazvekeću lanci¬ 
ma). 

(Pokazujući na knjigu): 

Imam tu imena lijenčina raznih, 

Koji će zauvijek ostat glava praznih, 

Budu li u školi lijeni ko do sada, 

Umjesto da uče i rade za mlada. 

Posao im mrzak, — mrska im i knjiga;— 
. Zadaće napisat deseta im briga! — 

Ne paze u školi, već brbljaju živo, — 
Drugi red dobivat, to je djeci krivo. 

A lijenost se uvijek osvećuje kruto; — 
Svaki rad tog grijeha kaj at će se ljuto!! — 
(Krampusići zazvekeću lancima uz 
glasni hihot i viku: Huu-u!) 

KRAMPUS (nastavlja): 

Ima tu i drugih, nešto manjih grijeha; — 
Sve ću ih nabrojit, — neka bude smijeha! 
Možda će se mnogi popravit od srama. 

Da ga neće više karat dobra mama. 

Čujem mnogu djecu, kad se jutrom peru. 
Kako grozno cvile, plaču se i deru. 

Jer im majka pere hladnom vodom 

tijelo. 

Da im bude čisto, mirisno i bijelo. 

Ovu vrisku više ja ne želim čuti. 

Ta me uzrujava, nervira i ljuti! — 

Samo čista djeca zdrava su i čila, 
Zamazana nisu ni Krampusu mila! 

Krampusići zvekeću i viču: Huu-u!) 

A tek crne nokte kada dijete griska, 

Sve mi se od jada pred očima bliska! 

I kada čeprka prstićem po nosu, 

Htio bih ga odmah ščepati za kosu! — 
Zato, koj ne želi svršit u mom košu, 

Nek odbaci brzo ovu manu lošu! — 

(Krampusići upadaju kao gore sa zve¬ 
ketom lanaca i vikom: Huu-u1) 

KRAMPUS (nastavlja): 

Poznam neke maze, što biraju jela. 

Pa dođe li na stol sa žgancima zdjela, 
Okrenu se od nje i namršte čelo! — 

A da su kolači, — alaj bi se jelo! 

Čokoladu, šećer, torte i bonbone 
Pojeli bi brzo, — bilo na vagone. 

Ne volim nimalo takve izbirače; 

Za kaznu im valja isprašiti hlače. 


S 


Od slatkiša samih budu djeca slaba. 
Krezuba, blijeda, zelena ko žaba. 

Izbirljivo dijete pokora je mami; — 

Da li je to bjepo, — prosudite sami! ! — 

Krampusići opet zvekeću lancima, te 
izrazuju svoje negodovanje maha¬ 
njem ruku nijekanjem glave i vi¬ 
kom: Huu-u!) 

Kada bratac seki porazbija lutke. 

Ne može se preći preko toga šutke. 

Trebalo bi kaznit takvog nevaljanca, 

Da se malo sjeti krampuskoga lanca. 

Ko sekicu srdi, s njom se svađa, tuče. 

Ili što još gore — za kosu je vuče; — 

Tko drugove svoje zlobno zadirkiva, 

U drugarskoj igri svađu izaziva, 

Njegovo se ime u tu knjigu piše, — 

A iz crne knjige tek onda se briše, 

Kad se ovih mana za navi jeke riješi, — 
Popravi posvema — i nikad ne griješi! ! — 

(Zaklopivši knjigu): 

Sada sam vam, djeco, rekao sve jasno, — 
Budite što bolji, dok još nije kasno! — 
Evo rok vam dajem od godine dana. 

Da se za to vrijeme riješite svih mana. 
Godina će dana vrlo brzo proći, 

A onda će Krampus opet k vama doći! 

Jao tada onom, komu bude ime 

Još u crnoj knjizi! ! — Ja se kunem 

svime: 

Svakoga ću kaznit, — strogo, bez 

smiljenja! ! — 

Budite stog dobri! ! — Do sretnog 

viđenja! ! ! 

SVI KRAMPUSI (mašući šibama i lancima): 
Do viđenja! ! —Huu-u! ! ! 

KRAJ 

POKLON MALOMU JEZUŠU 

SCENSKI PRIKAZ S PJEVANJEM 
U KAJKAVSKOM NARJEČJU 



LICA: 


Prvi dječak 

Drugi dječak 

Treći dječak 

Četvrti dječak 

Peti dječak 

Šesti dječak 

Prvi naučnik (vrtlar) 

Drugi naučnik (tesar) 

Treći naučnik (šoštar) 

Četvrti naučnik (licitar) 

Peti naučnik (krojač) 

Šesti naučnik (bravar) 

Sedmi naučnik (pekar) 

Prvi đak 
Drugi đak 

i zbor dječaka (naučnika i đaka), u kojem 
sudjeljuju i sva spomenuta lica 

»POItLOlV MALOMU JEZIJŠU 


Scenski prikaz s pjevanjem. 

(Na pozornici — ili ako je nema, na podij — 
nastupa zbor dječaka, đaka i naučnika, od 
kojih nekoji nose u rukama darove, kojima 
će kasnije dai'ivati malog Isusa. U pozadini 
je zavjesa, kojom su zastrte jaslice. One su 
smještene kao mali oltarić na visokom pod¬ 
nožju, pred kojim je pokriven stolić, na koji 
će biti položeni darovi. Kad se zbor sredi, za¬ 
pjeva staru božičnu pjesmu) 

ZBOR DJEČAKA (pjeva): 

Dvanajsta je sad vura, 

Na reč pazite! 

Velika se svjetlost vidi 
Na sve strane i veselje čuje. 

Tko je tomu svemu zrok, 

Ne razmemo mi, 

Da Bog z neba zišel je, 

I na zemlji rodil se 

od djeve Marije. 

PRVI DJEČAK: 

Još malo cajta, dragi pajdaši, 

I velki bu zvon pri polnočnoj maši 
Najavil svetu Krista rođenje, 

Ki se narodil nam na spasenje! 

ZBOR DJEČAKA (pjevan¬ 
oj pastiri, čudo novo! 

Niste nigdar videli ovo: 

U jaslicam prostim rodio se Bog, 

Koji s neba zišel radi puka svog. 

PRVI DJEČAK: 

Pastirom je negda javila zvezda. 

Da Jezušu idu. I tak bu to vezda, 

Kak negda pred tisuć i tulko leta: 

Tak bu to navek, dok bude sveta: 

K jaslicama buju dohajali ljudi, 
Presrećnog srca, vesele ćudi. 

Jezuša malog pozdravljali buju, 

I Majku Mariju, koju svi štuju; — 
Popevali pesme Jezušu malom, 

Koj zmenil je nebo s prostom štalom. 

ZBOR DJEČAKA (pjeva staru kajkavsku 
pjesmu ): 

Došel je z neba anđel pastirom: 

»Glejte tu svjetlost, — tecite taki 
V Betlehem, v Betlehem! 



— 16 — 


Najdete tamo Majku Mariju, sineka, 

Koj se nam rodi za zveličenje. 

V Betlehem, v Betlehem! 

DRUGI DJEČAK: 

Na prostoj slami on se narodil, 

Da Bogeku Ocu on bi ugodil. 

Trpel je zimu za ljudsko spasenje 
I rad nas prešel teško življenje. 

On, ki je mogel kaj štel je imeti. 

Koga su slušali ajngeli sveti, 

Kak bogec najvekši rodil se v štali! 

* Osli i voli kraj njeg su spali, 

I sapom grejali božansko dete. 

Da ne bi prezeble rukice svete. 

TREĆI DJEČAK: 

Čista Devica, Jezuša mati, 

Ni štela da Sinek od zime pati. 

Na ruke je zela dragoga sina. 

Pak joj je bila želja jedina 
Da srčekom svojim jedinca zgrije 
I toploga mleka iz grudi joj pije. 

A kad je Sineku toplo već bilo. 

Majka mu zibajuć pevala milo: 

ZBOR DJEČAKA (pjeva kajkavsku božičnu 
pjesmu): 

Poslušajte dušice, dušice. 

Od Marije Device, 

Kak je sinka zibala, zibala, 

Ter mu lepo pevala: 

Nunaj, nunaj, ah nunaj! 

Mili sinek, ne plakaj! 

Ja te hoću zibati, zibati, 

Ter ti lepo pevati. 

Svi anđeli tecite, tecite, 

Nove pesme pevajte. 

Da bu dragi Sinek moj 
Slatko naš,el pokoj svoj. 

Nunaj, nunaj, ah nunaj, 

Mili Sinek, ne plakaj! 

Ja te hoću zibati, zibati, 

Ter ti lepo pevati. 

ČETVRTI DJEČAK: 

Tak, kak su negda, vu starih cajti, 
Jezuša šteli pastiri mam najti. 

Kad glase o njemu čuli su s neba, 

I denes tako delati treba. 

K jaslicam, brati, burno sad pošli, 
A1 praznih ruku ne burno došli. 
Donesli burno Jezušu dara. 
Kakvome nigde ni najti para! — 
Kajti od srca burno mu dali 
Sve kaj smo sami napravit znali; - 
A Jezušu buju darovi mili. 

Makar i samo bogečki bili. 

Jer njih su naše delale ruke, 

I se je poteklo od naše muke. 

PETI DJEČAK: 

Jezušek bude sve praf prosudil 
Jer on to razine, — sam se je trudil. 

Kad je bil dečec, i vučil meštriju 
Pri Jožefu svetom, tesariju. 

Kajti on štel je pokazati svima. 

Da delo časti i visoko štima, 

Ter sam je delal z blanjom i dletom, 

I deske blanjal z rukom svetom, 

I dobil na dlanu velike žulje! — 

A1 kaj bi vam, brati, govoril dulje, 

Kad saki iz toga mahom je videl, 

Da se naš Jezuš posla ni stidel, 

Već lepu je peldu dal ćelom svetu, 

Kak delati treba već v mladosti cvetu. 
ŠESTI DJEČAK: 

K jaslicam malim hajdmo sad složno, 

I tam se, dečki, poklon’te pobožno. 

Pa kak su negda Sveti tri Krali 
Tamjan i zlato Jezušu dali. 

Tak burno mi sad skromni naš darek 
Jezušu dali na mali oltarek. 

(Sad razgrnu zavjesu u pozadini, i tamo se 
vide jaslice na malom oltaru. Svi se dječaci 
približe jaslicama, ali se grupiraju s obih stra¬ 
na tako da po sredini ostaje slobodan prostor 
i jasle ostaju vidljive. Tamo će sad pristupati 
redom dječaci, koji nose darove, i polagati 
ih na oltarić). 

PRVI NAUCNIK-VRTLAR (s cvijećem a 
ruci): 

Jezušek, k tebi prihajamo sad. 

Mi kaj Te imamo jako rad. 

Da ti darujemo od srca ćela 
Muštricu malu od svoga dela. 

Ja, kaj se vučim baš za vrtlara, 

Nemrem Ti dati lepšega dara, 

Nego to cvetje kaj sam sem sadil, 

Kopal i plevil i rukom gladil, 

Kad zraslo je lepo, i fino dišeće 
Baš kakti pravo rajsko cveće. 

Ono sad bude, na radost moju, 

Dišalo ovde na slavu Tvoju. 

(Položi cvijeće na oltar). 

DRUGI NAUČNIK-TESAR (s drvenim 
jaslama ): 

Dok drevo cepam i deske pilim. 

Zbog teškog dela nigdar ne cvilim. 

Nego se gizdam kaj vučim meštriju, 
Kakti i Jezušek naš, — tesariju. 

Jaslice nove ja sam Ti zblanjal; — 
Ponizno Tebi sad bum se klanjal. 

(Položi jaslice na oltar i duboko se 
pokloni). 


TREĆI NAUCNIK-SOŠTAR (noseći nove 
čizme u ruci): 

Ja navek delam z dretvom i smolom, 
Sedim za malim šošterskim stolom. 

Čavle zabijam i klince vu tumple, 

Postole krpam i škornje šuple. 

Pri gazdi se vučim kaj ni baš preošter; — 
Kad navuk svršim, fini bum šošter. 
Cizmeke ove ja sem napravil, 

Jezušu v zipku bum ih postavil. 

(Polaže čizmice pred jaslice). 

ČETVRTI NAUČNIK-LICITAR (noseći veliko 
licitarsko srce): 

Čim negdo vidi mojega dara, 

Majn zna da vučim za licitara, — 

Kajti z daleka već se črleni. 

Ovaj moj lepi darek šareni. 

Z najlepšim rožam srce sam vkrasil. 

Za Jezuša dragog, kaj nas je spasil. 

(Položi srce na oltar). 

PETI NAUCNIK-KROJAC (noseći kaputić): 

K darima ovim baš sakojačkim. 

Evo i mene z darom krojačkim. 

Gda skoro saki bundicu ima, 

Zakaj da bude Jezušu zima? 

Ja sem mu zašil malog kaputa, 

Da ga ne ščiple već zima ljuta. 

(Položi kapatić na oltar, isto uz 
poklon). 

ŠESTI NAUČNIK-BRAVAR (noseći veliki 
ključ): 

Ja, kaj se Vučim bravarskog zanata, 
Napravil sem ključe za rajska vrata, 

Jer njih se dobro zapirati treba. 

Da se koj grešnik ne najde sred neba. 

Jer saki, kaj ima na glavi putra, 

Štel bi se kradom zavleči nutra. 

Koji ni pošten, taj ne zavredi. 

Da s Bogekom dragim vu raju sedi! 

(Položi ključ na oltar). 

SEDMI NAUČNIK-PEKAR (noseći u ruci hljeb 
kruha ): 

Ja delati ne znam ni medenjake. 

Torte, slatkiše, ni paprenjake, 

A1 navčil sem fino zmesiti kruha; — 

(Pri tom sem dobil dost put za vuha!) —, 
Jer kruhek je svima glavna hrana. 

Pa mora bit dober kak z neba mana. 

Zato ga treba delat sa znanjem, 

Čistoćom velkom i poštovanjem — ! 


Sad ovaj kruhek Jezušu nosim, 

Za blagoslov Njegov lepo prosim! 

(Položi hljeb na oltar). 

PRVI ĐAK: 

Ja ne znam kak da Jezušu vgodim. 

Jer navele samo v školu hodim. 

Pak ne znam delati takove stvari, 

Z kojim se Jezušek mali nadari. 

A1 ne bum tužno obesil glavu; — 

Jezušu ja bum peval na slavu. 

Znam, da bu pesma Bogeku mila, 

Jer bu iz čistog srčeka bila. 

(Pjeva): 

Oj pastiri, čujte novi glas! 

On će jako razveselit vas. 

Čudo, gle, se dogodi, 

Djeva sinka porodi. 

A-a-a-a, dragoga, 

A-a-a-a, miloga; — 

Djeva čista, uboga, 

Rodi Boga živoga. 

(Kad završi pokloni se pred 
jaslicam). 

DRUGI ĐAK (s harmonikom, ili kojim drugim 
instrumentom): 

Dragi moj Bogek, ja nemam nikaj. 

Dok drugi su Tebi donesli sikaj. 

Ja imam samo tog inštrumenta, 

Pak bum napravit Tebi koncerta. 

Samo kaj muzika ova zemaljska, 

Ne bu tak lepa, kak pri Tebi rajska. 

(Svira na harmoniku ili koji drugi 
instrumenat koju božičnu pjesmu). 

PRVI DJEČAK: 

V polnoćnoj ovoj svetoj vuri, 

Treba sad saki da se požuri, 

Jezuša dragog svog da pozdravi, 

S popevkom lepom njega proslavi. 

Jer sad se i vu nebeskih dvorih 
Popevka lepa ajngelov ori. 

Pevajmo ž njima mi vu nizini: 

»Slava vek Bogeku na visini!« 

ČITAVI ZBOR DJEČAKA (pjeva): 

Narodil nam se kralj nebeski, 

Od Marije, čiste Device. 

Na tom mladom letu veselimo se, — 
Mladoga Kralja mi molimo. — 

Itd. 


NA PRAGU NOVE GODINE 


SVRŠETAK 

LICA 


STARA GODINA; — stara i ružna, zgrbljena 
žena, ogrnuta otrcanim 
tamnosivim plaštem. 

NOVA GODINA; — krasna mlada djevojka, u 
bijeloj raskošnoj haljini. 

NA PRAGU NOVE GODINE 

(Na scenu dolazi Stara godina, upirući se o 
štap). 

STARA GODINA: 

Da! - 

Sad tjerate me svi sa vašeg praga, 

Kad pogrbljena, stara sam, i ružna, — 
Minute brojeć kada ću utonut 
U sivu vječnost osamljena, — tužna! — 

A nedavno još, pred godinu dana, 

Kad svježa bijah ko jutarnja rosa, 

Vi čekali ste željno, puni nade, 

Da pred vas stupim mlada, zlatokosa. 

I svaki od vas Micao mi sretno. 
Pozdravljao ko svijetlo novog dana, — 
Očekujuć da moje bijele ruke 
Vidarice će biti vaših rana! — 

Vi upiraste u me vaše oči 
S toliko čežnje, ljubavi i nade, 

Misleći da ovako divno biće 
Baš samo sreću može da vam dade. 

A1 što su više prolazili dani. 

Sve manje u me imali ste vjere, 

I mržnjom nekom gledali ste na me, 

Kao da sreće ne dah vam ni zere! — 

Zar nije bilo sunca i topline. 

Veselja, pjesme, zabave i šale? — 

Tek tužnih zgoda sjećate se sada. 

Dok dobročinstva primiste bez hvale ! — 

Zar nijesu mnogi užili se slasti, 

Ne pitajući da 1’ su toga vrijedni? — 

A krivnja moja, vjerujte mi, nije, 

Što mnogi vječno užitka su žedni 1 — 

Zar nisam mnogoj majci dala sinka, 

Što odavna joj bila želja vruća, — 

Te sretna sada grli ga i ljubi, 

Privija k srcu, prepuna ganuća?! — 

(Od ove strofe počinje odbijati ponoćni sat, — 
iza svakog stiha po jedan udarac, tako da po¬ 
noć odbije upravo kad Stara godina završi). 

A što sam mnoge zavila u crno, — 

Ne krivite me! — Svakom dan taj dođe, 
Ostavljat kada mora sve na svijetu, 

U neznan kraj da zanavijeke pođe — 

I meni sada kucnula je ura, 

Odbijat čujem udarce već njene; — 

Za čas će ovdje mjesto mene stare. 
Pojaviti se lice divne, mlade žene. 

I opet ćete klicat njoj ko meni, 

U nadi da vas prevariti neće! — 

U nadi nek vam život dalje teče, 

A ja vam želim pri tom mnogo sreće! ! — 

(Zadnji udarac sata). 

(Kad odbije ponoć, nastaje mrak kroz neko 
vrijeme, a kad zasine svjetlo, na mjestu Stare 
godine stoji Nova Godina). 

NOVA GODINA: 

Još netaknuta, ničim okaljana. 

Ja pred vas stupam, ko božica mlada, 

Dok vi sa strepnjom i čeznućem nekim, 

Sad čekate me srcem punim nada. 

Vi pitate, što nose moje ruke, — 

Da 1’ samo dobro, ili zlo i bijedu, — 

Da 1’ ljepši dani svanut će vam sada, 

II samo tmurni slijedit će po redu? — 

Ja odgovor bih vrlo rado dala 
Onakav, kakav srce vaše želi. 

Kad sama sudbu krojila bih vama, 

I kad bi vi mi djelom pomoć htjeli! — 

Jer sudba mnogih sretnija bi bila, 

Kad ne bi zlobe, laži, varke bilo. 

Te kad bi ljudstvo mjesto strasti, mržnje. 
Tek ljubav bližnjem u svom srcu krilo! — - 

Ah, kad bi ljudi zbilja ljudi bili. 

Ja kliknula bih čovječanstvu glasno: 

»U Novom Ljetu svi će biti sretni. 

Tek prenite se, dok još nije kasno! 

Okanite se međusobne borbe, 

Već da ste ljudi, sjetite se vazda! — 

Nek mir u duši, pravda i dobrota 

Mir cijelom svijetu za navijeke sazda!« — 

I vas sad molim, da budete ljudi, 

Pošteni, vrijedni, pravedni i blagi. 

Svi vaši čini plemeniti bili, 

A vaši bližnji srcu vašem dragi. 

Jer samo tako sreća može doći 
U vaša srca i domove vaše, — 

A zadovoljstvo još je mnogo veće. 

Kad usrećimo i sve bližnje naše. 

A ja ću tada svima dobra biti, 

Tegobu svaku pomagat ću snosit. 

Tek ispunite ovo što vas molih. 

Pa u to ime kličem svima: »Prositi« — 

KRAJ 

